**Vilniaus universiteto Religijos studijų ir tyrimų centras**

**š.m. vasario 24 dieną 17val.**

**VU Filosofijos fakulteto 201 auditorijoje**

**prof. dr. (hp) Tomas Sodeika**

**skaitys viešą paskaitą**

**„Medijos. Transcendentalinė filosofija. Ontologija“[[1]](#footnote-2)**

Tikriausia nesuklysime pasakę, kad žodžiai „medija“, „medijos“, „mediacija“ ar „mediatizacija“ vidutiniam šiuolaikinės kalbos vartotojui pirmiausia kelia asociacijas su įvairiomis masinės komunikacijos priemonėmis – periodine spauda, radiju, televizija, internetu, mobiliaisiais telefonais ir pan. Ko gera, šitai galima nesunkiai paaiškinti, prisiminus dar XX amžiaus pirmoje pusėje anglosaksų kraštuose išpopuliarėjusią *massmedia* sąvoką. Nėra pagrindo tokią šių žodžių vartoseną laikyti neteisinga ar neteisėta. Tik tiek, kad ji įspraudžia mus į vien empirinės analizės rėmus. Marshallas McLuhanas, vienas iš pirmųjų pabandęs šiuos rėmus sulaužyti, pasiūlė „medijų“ sąvokai teikti žymiai platesnę prasmę ir trakuoti medijas, kaip „žmogaus plėtinius“ (*extentionsof man*). Paskaitoje bus bandoma parodyti, kad toks požiūris į medijas leidžia traktuoti filosofinę medijų refleksiją kaip transcendentalinės filosofijos tąsą, kuri, savo ruožtu, per Martino Heideggerio atliktą fenomenologijos modifikaciją atveda mus prie naujos, „post-kantinės“ ontologijos.

1. Lietuvos mokslo tarybos remiamas projektas „Ontologijos transformacijos: nihilizmas, etika, medijos“ **(s**utarties Nr. MIP-011/2013) [↑](#footnote-ref-2)